गौरादह नेपालाः मेची अञ्चलाः झापा जिल्लाः यक नगरपालिका हो। गौरादह दमक नगरपालिका रे गौरीगञ्जाः मध्यभागमैं रयाः छ। यो नगरपालिका झापा क्षेत्र नम्बर ६ मैं पड़न्छ। गौरादह जनाइ खिलाइ दमक बठेइ २ कि.मि. पूर्व पड़ाजुगी बठेइ १० कि.मि. दख्खिन जानु पड़न्छ। गौरादह बजारमैं सुन्नर पोखरीअन छन। स्थानीय विकास मन्त्रालय ले २०७२ आस्विन १ गते थप २६ नौला नगरपालिका थपन्ज्याँ झापा जिल्लामैं महारानीझोडा, जुरोपानी, कोहवरा रे साबिकोः गौरादह अरिबर यिन ४ गाउँ विकास समितिअन लाई मिसाइबर गौरादह नगरपालिका घोषणा गर्याः हो। गौरादह नगरपालिकाः केन्द्र भँण्या साबिक गौरादह गाउँ विकास समित्याः धोबिनिया चोक नज्युक वडा नं ४ रे ७ का बीचमैं रयाः छ। नगरपालिकाः घोषणा रे क्षेत्रविस्तार सङ्ङै मुलुकमैं १ महानगरपालिका, १२ उपमहानगरपालिका रे २ सय १७ नगरपालिका कायम भयाः छन।